T̃e'pa' o'ch alla noterrperr ñeñt̃cha' atet̃ pep̃a : C̈hocmach peserrpare'toñ Yompor po'ñoñ ama't esempo errot̃eno'tsenp̃a . T̃arro'mar Yomporpa' enteney epuet Puechemer Jesucristo , ñeñt̃ara ñeñt̃ Yepartseshar yepen , ñam̃a ñeñt̃arach huerrtsa ama't esempohuañen , ñam̃a ñeñt̃arach am̃cha'taret̃etuerrtsa esempohuañen , ñeñt̃cha' acrerre' allohuen acheñenesha' ñeñt̃ e'ñe cohuenare' , ñam̃a ama't ñeñt̃ ama cohuenayaye . Atet̃cha' p̃an allohuen ñeñt̃ corretsmeñ allempo , ñam̃a ama't ñeñt̃ o' colla'huena . Ñam̃a t̃e' p̃apa' o'ch peñotatyes acheñenesha' ñerra'm esempo ñetpa' ama pocteye' es peneto . P̃añapa' p̃ach otyesahuet amach atet̃ yep̃atsto , allot̃pa' o'ch p̃oct̃ape'chatyerranet e'ñe peñmañesha' . Ñam̃a c̈hocmach peyc̈hatyesanet ñeñt̃ poctetsa Yomporecop .
